ฟอลคอนเจาะสาวกผีแดงขายประกัน
ฟอลคอน ร่วมมือ เอออน ออกประกันพีเอใหม่คุ้มครองนักกีฬา จับกลุ่มแฟนแมนฯ ยูไนเต็ด
6 ต.ค. 2554

ฟอลคอน ร่วมมือ เอออน ออกประกันพีเอใหม่คุ้มครองนักกีฬา จับกลุ่มแฟนแมนฯ ยูไนเต็ด
นายโอฬาร วงศ์สุรพิเชษฐ์ ประธานเจ้าหน้าที่บริหาร บริษัท ฟอลคอน ประกันภัย เปิดเผยว่า ได้ร่วมมือกับบริษัท เอออน (ประเทศไทย) บริษัทนายหน้าประกันภัย ออกกรมธรรม์ใหม่ “ไอแชมเปี้ยน หรือ iCHAMPION” ประกันอุบัติเหตุส่วนบุคคล หรือพีเอ ที่ให้ความคุ้มครองชีวิตเพิ่มขึ้น 20% สำหรับผู้ประสบอุบัติเหตุจากกีฬาหรือออกกำลังกาย โดยมุ่งจับกลุ่มลูกค้าที่เป็นแฟนคลับของทีมแมนเชสเตอร์ ยูไนเต็ดในไทยที่มีอยู่ 15 ล้านคนโดยเฉพาะ
ทั้งนี้ ลูกค้าที่ซื้อประกันพีเอดังกล่าวจะได้รับสิทธิลุ้นโชคไปชมการแข่งขันฟุตบอลพรีเมียร์ลีกของทีมแมนเชสเตอร์ ยูไนเต็ดที่อังกฤษในปีหน้า จำนวน 12 คน
คาดว่าจะมีผู้สนใจเข้าร่วมกิจกรรมตอบคำถามเพื่อลุ้นตั๋วไปชมฟุตบอลประมาณ 1 แสนราย และ มีผู้สนใจซื้อประกันนี้ประมาณ 2 หมื่นราย เฉลี่ยเบี้ยปีละ 5,000 บาทต่อคนต่อปี โดยได้รับค่ารักษาพยาบาลจากอุบัติเหตุแต่ละครั้ง 1 แสนบาท และหากเข้ารับการรักษาในโรงพยาบาลจะได้รับเงินชดเชยรายได้วันละ 2,000 บาท และหากเกิดอุบัติเหตุจากการขับขี่หรือโดยสารรถจักรยานยนต์ ถูกฆาตกรรม หรือถูกทำร้ายร่างกาย จะให้ความคุ้มครอง 50% ของทุนประกันภัย
กรณีอุบัติเหตุจากการขับขี่หรือโดยสารรถจักรยานยนต์ ถูกฆาตรกรรม หรือถูกทำร้ายร่างกาย จะให้ความคุ้มครอง 50% ของทุนประกันภัย"เราเริ่มขายวันที่ 5 ส.ค.และจะปิดการขายในเดือนก.พ.2555 ซึ่งจะมีการจัดกิจกรรมส่งเสริมการขายสินค้าโครงการนี้ 17 ครั้งทั่วประเทศ เพื่อให้แฟนคลับได้มีโอกาสเข้าร่วมกิจกรรมในครั้งนี้"นายโอฬาร กล่าว
แหล่งข่าวจากบริษัท เอออน (ประเทศไทย) เปิดเผยว่า เอออน คอร์ปอเรชั่น เป็นหนึ่งในผู้สนับสนุนทีมแมนเชสเตอร์ ยูไนเต็ด ทางสาขาประเทศไทยจึงต้องการทำผลิตภัณฑ์ที่ให้เข้าถึงแฟนคลับ เพื่อขยายฐานลูกค้ารายบุคคลให้มากขึ้น บริษัทจึงและเป็นการทำให้มากขึ้นระหว่างทีมฟุตบอลกับแฟนคลับชาวไทย
"เราถือเป็นรายแรกของโลกที่มีการทำธุรกิจลักษณะนี้ขึ้นมา ซึ่งเป็นการเพิ่มโอกาสทางธุรกิจให้กับทุกฝ่าย แต่เนื่องจากเราเป็นเพียงบริษัทนายหน้า ไม่สามารถออกกรมธรรม์ได้ จึงได้จับมือกับฟอลคอล ที่สนใจจะทำตลาดจากโอกาสในครั้งนี้